Document ID: 31999R2390

KOMISSION ASETUS (EY) N:o 2390/1999,
annettu 25 päivänä lokakuuta 1999,
asetuksen (EY) N:o 1663/95 soveltamista koskevista yksityiskohtaisista säännöistä niiden tilitietojen muodosta ja sisällöstä, jotka jäsenvaltioiden on pidettävä komission saatavilla EMOTR:n tukiosaston tilien tarkastamista ja hyväksymistä varten
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisen maatalouspolitiikan rahoituksesta 21 päivänä huhtikuuta 1970 annetun neuvoston asetuksen (ETY) N:o 729/70(1), sellaisena kuin se on viimeksi muutettuna asetuksella (EY) N:o 1287/95(2), ja erityisesti sen 4 artiklan 6 kohdan,
ottaa huomioon neuvoston asetuksen (ETY) N:o 729/70 soveltamista koskevista yksityiskohtaisista säännöistä EMOTR:n tukiosaston tilien tarkastamisen ja hyväksymisen osalta 7 päivänä heinäkuuta 1995 annetun komission asetuksen (EY) N:o 1663/95(3), sellaisena kuin se on viimeksi muutettuna asetuksella (EY) N:o 2245/1999(4), ja erityisesti sen 2 artiklan 3 kohdan,
sekä katsoo seuraavaa:
1) Olisi määritettävä asetuksen (EY) N:o 1663/95 2 artiklan 1 kohdassa tarkoitettujen tilitietojen muoto ja sisältö ja kumottava asetuksen (EY) N:o 1663/95 soveltamista koskevista yksityiskohtaisista säännöistä niiden tilitietojen muodosta ja sisällöstä, jotka jäsenvaltioiden on pidettävä komission saatavilla EMOTR:n tukiosaston tilien tarkastamista ja hyväksymistä varten, 3 päivänä lokakuuta 1996 tehty komission päätös C(96) 2732.
2) Jäsenvaltioille olisi annettava kohtuullinen määräaika, jotta ne voisivat mukauttaa atk-järjestelmiään tarvittavalla tavalla, ja liitteessä I olisi näin ollen eroteltava toisistaan tiedot, joiden on oltava saatavilla 16 päivänä lokakuuta 1999 alkavaa varainhoitovuotta 2000 varten ja toisaalta ne tiedot, joiden on oltava saatavilla 16 päivänä lokakuuta 2000 alkavaa varainhoitovuotta 2001 varten.
3) Sähköisessä muodossa toimitettavien tietojen luottamuksellisuus ja turvallisuus olisi varmistettava.
4) EMOTR:n komitea ei ole ilmaissut mielipidettään puheenjohtajansa määräämässä ajassa,
ON ANTANUT TÄMÄN ASETUKSEN:
1 artikla
Asetuksen (EY) N:o 1663/95 2 artiklan 1 kohdassa tarkoitettujen tilitietojen muoto ja sisältö sekä niiden toimittamista koskevat yksityiskohtaiset säännöt määritellään liitteessä I ("X-taulukko"), liitteessä II ("Tekniset erityisohjeet atk-tiedostojen lähettämiseksi EMOTR:lle") ja liitteessä III ("Muistituki").
2 artikla
1. Jäsenvaltioiden on pidettävä komission saatavilla kaikkien yksittäisten EMOTR:n tukiosaston maksu- ja tulotapahtumien osalta kaikki "X"- tai "A"-merkinnällä varustetut tiedot kunkin talousarvion alamomentin osalta liitteessä I olevassa taulukossa. Tiedot on säilytettävä atk-tietueina.
2. Koordinoinnista vastaavien elinten on komission kirjallisesta pyynnöstä ja yksinomaan asiakirja-aineiston perusteella tehtävien ja paikalla suoritettavien tarkastusten valmistelua varten toimitettava komissiolle kyseiset atk-tietueet 30 työpäivän kuluessa liitteessä II annettujen teknisten erityisohjeiden mukaisesti.
3. Komissio varmistaa jäsenvaltion sille toimittamien atk-tietojen luottamuksellisuuden ja turvallisuuden.
3 artikla
Komission päätös C(96) 3732 kumotaan.
4 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 16 päivästä lokakuuta 1999.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 25 päivänä lokakuuta 1999.

Labels: 4
6
12
18
15